Obaveštenje o čuvanju privatnosti podataka

U ovom Obaveštenju o čuvanju privatnosti podataka o ličnosti (dalje: „Obaveštenje“) opisuju se vrste podataka o ličnosti koje I-Novi tekstili d.o.o. i njegova povezana društva (zajedno: “I-Novi tekstili d.o.o.”, “mi” ili “nama”) može prikupiti, kako će se ti podaci možda koristiti, sa kim ćemo možda podeliti te podatke, kao i kakav Vam izbor stoji na raspolaganju u pogledu načina na koji ćemo koristiti te podatke. Ovo obaveštenje nije ugovorne prirode i nije sastavni deo bilo kog ugovora o radu, niti predstavlja neku drugu ponudu.

**Vaše apliciranje je naša poslovna tajna**

Od momenta Vašeg apliciranja na radno mesto u našoj kompaniji do momenta potpisivanja ugovora o radu, delu, i slično, Vaše apliciranje i Vaši podaci čine poslovnu tajnu kompanije I-Novi tekstili d.o.o., kao i posle potpisivanja ugovora. Garantujemo korišćenje Vaše aplikacije za posao i podataka sa maksimalnom poverljivošću.

Podaci koji Vas identifikuju ili iz kojih se možete identifikovati (Vaši “podaci o ličnosti”) mogu se podvrgnuti obradi od strane (ili u ime) Kompanije I-Novi tekstili d.o.o., uključujući preko kadrovskih usluga, u svrhe regrutovanja, radnog angažovanja, zapošljavanja i u druge svrhe u vezi sa tim. Određene su neophodne tehničke i organizacione mere da bi Vaši podaci o ličnosti bili bezbedni. Svi podaci o ličnosti koje čuvamo, uključujući osetljive podatke o ličnosti, skladište se i obrađuju u skladu sa važećim zakonima o zaštiti podataka i politikom čuvanja privatnosti u I-Novi tekstili d.o.o.

Ako imate bilo kakve zahteve ili pitanja u vezi Vaših podataka o ličnosti ili ostvarivanja Vaših prava po važećim zakonima o zaštiti podataka o ličnosti, molimo da kontaktirate [info@i-novitekstili.rs](mailto:info@i-novitekstili.rs) ili kontaktirajte +381 69 690528 (Kancelarija za ljudske resurse kompanije I-Novi tekstili d.o.o.).

Mi ćemo obrađivati Vaše podatke o ličnosti u skladu sa svim važećim zakonima i propisima. Tamo gde važeći zakoni i propisi u nekoj jurisdikciji obezbeđuju niži nivo zaštite Vaših podataka o ličnosti od onih određenih u ovom Obaveštenju, zahtevi iz ovog Obaveštenja će se primeniti kao dodatak zahtevima iz tih zakona i propisa.

**Prikupljanje podataka o ličnosti**

U svrhe kadrovskih usluga, prikupljamo podatke o ličnosti koje nam Vi dostavite ili koji su potrebni da bismo Vam pružili naše kadrovske usluge. Možete nam neposredno obezbediti podatke o ličnosti (kao što su Vaše ime i prezime, adresa, imejl i podaci o zaposlenju) tako što ćete nam ih dostaviti Vi lično. Takođe nam možete dostaviti podatke o ličnosti posrednim putem (kao što su kolačići, veza i informacije o sistemu) pretraživanjem naših veb-sajtova i komunicirajući sa nama elektronskim putem. Preko ovog veb-sajta takođe možete otpremiti dokumenta poput propratnog pisma, CV i referenci. Molimo da ne dostavljate osetljive podatke o ličnosti (npr. podatke o zdravstvenom stanju, verskoj pripadnosti, političkim uverenju i sl.) kao deo Vaše aplikacije, osim ako mi od Vas izričito ne zahtevamo da to učinite.

**Kategorije podataka o ličnosti**

Vrste podataka o ličnosti koje možemo obrađivati u vezi sa Vašom aplikacijom obuhvataju Vaše:

• obrazovanje;

• radno iskustvo;

• bliže podatke o naknadi;

• reference, povratne informacije i bilo koje bliže podatke o ranijim poslodavcima i/ili drugim ljudima za koje tražite da ih kontaktiramo;

• kontaktne informacije (npr. Vaše ime i prezime, adresa, imejl adresa i broj telefona);

• ranije adrese i/ili Vaša ranija imena koja ste možda koristili;

• bilo koje dodatne podatke koje možete da obezbedite (npr. propratno pismo);

• bilo koje druge podatke koji mogu biti neophodni u vezi sa Vašom aplikacijom (npr. znanje jezika).

**Svrhe obrade**

Vaši podaci o ličnosti mogu se obrađivati u sledeće svrhe:

• obrada Vaše aplikacije za posao;

• određivanje da li odgovarate za druge pozicije koje su na raspolaganju kod I-Novi tekstili doo;

• kreiranje i održavanje evidencija o zaposlenima;

• vođenje ispitivanja pozadine (background research) gde je to dopušteno važećim zakonom;

• vršenje drugih aktivnosti obrade koje se traže ili dopuštaju važećim zakonom;

• svrhe izveštavanja (npr. vreme za obradu aplikacija);

• bilo koje dodatne svrhe određene u bilo kojim obrascima aplikacija koje popunite; i

• ako ste imali uspeha pri apliciranju, Vaši podaci o ličnosti mogu se obrađivati u vezi sa Vašim radnim odnosom sa I-Novi tekstili d.o.o., podložno uslovima Vašeg ugovora o radu. Ako kompanija I-Novi tekstili d.o.o. obrađuje Vaše podatke o ličnosti u svrhe koje idu dalje od svrha opisanih u ovom Obaveštenju, ona će obezbediti sledeće:

(a) da nova svrha bude u materijalnom smislu u skladu sa odredbama ovog Obaveštenja;

(b) da Vi budete informisani: (1.) o novoj svrsi zbog koje će se Vaši podaci o ličnosti obrađivati;

(2.) o primaocima ili kategorijama primalaca Vaših podataka o ličnosti;

(3.) do mere do koje se to zahteva po važećem zakonu, da se pribavi Vaša saglasnost pre otpočinjanja bilo kakve obrade Vaših podataka o ličnosti za bilo koju navedenu novu svrhu.

Vaši podaci o ličnosti mogu se takođe koristiti za administriranje unutar kompanije I-Novi tekstili d.o.o., podržavanje i dobijanje povratnih informacija na nivou naših usluga, kao i za sprečavanje povreda u smislu bezbednosti, zakona ili naših ugovornih uslova.

Vi možete ostvariti bilo koje od ovih prava do mere do koje je to određeno važećim zakonima, koristeći bliže podatke o kontaktu koji se nalaze gore u ovom Obaveštenju i/ili kontaktiranjem Kompanije I-Novi tekstili d.o.o. To ne utiče na Vaša zakonska prava. Vaša odluka da ostvarite bilo koja od ovih prava neće negativno uticati na Vašu aplikaciju.